mteb/NusaParagraphEmotionClassification huggingface dataset:
Kuring inget pisan, harita basa keur SMP, basa kuring ngiluan latihan dasar kapapingpinan. Arurang teh dihudangkeun jam dua pagi jang miluan jurit malam. Saanggeus jurit malam beres, kuring dititah sholat tahajud bari nungguan subuh. Geus sholat subuh beres, arurang teh dititah lari heura ngurilingan tempat kemping dua puteran, ameh awakna panas kusabab tempat kempingna meuna kacida tirisna. Teras arurang teh dikumpulkeun di Aula jang sarapan. Anu matak pikakeuheuleun mah sanguna teh geus basi, kuring apal pisan eta sangu teh anu di dahar ku urang basa tadi peuting. Kuring jijik pisan harita teh, tapi da kuring mah leuwih milih kapalaran tipada dahar sangu nu geus basi, jadi kuring kur ngadahar laukna eta oge kur sapotong tempe goreng. Babaturan kuring mah aya nu ngadahar eta sangu basi, kapaksa ceunah soalna lapar pisan. Ku kuring teh dibere weh sangu anu kuring, tuluy diseeokeun ku manehna.
Inti pluralisme agama nyaéta yén sadaya agama sami sareng sadaya ajaran agama leres sabab nyembah ka Gusti anu sami tapi dina cara anu béda.Majelis Ulama Indonésia leuwih ti dasawarsa ka tukang ngaluarkeun fatwa ngeunaan paham pluralisme agama jeung ngalarang umat Islam nuturkeun ideologi ieu. Naha éta dilarang? Ku sabab ngaruksak pondasi akidah, aya potensi sinkretisme (percampuran) ajaran agama, sarta jadi gaya hirup religius anu béda jeung hukum Islam. MUI, guru Agama Islam, jeung kolotna wajib ngajaga masarakat katut kulawargana tina ruksakna akidah anu timbul tina paham pluralisme ieu. Pluralisme henteu kantos mempersoalkeun ayana agama di masarakat anu pluralistik. Beda jeung pluralisme agama anu percaya kana bebeneran sakabeh agama, numutkeun akidah Islam, sakur muslim anu percaya kana bebeneran agama salian ti Islam bakal gugur jadi murtad. Urang sapatemon loba kampanye pikeun pluralisme agama dina sababaraha film Asia dimana tokoh utama anu Budha nikah dina pamandangan garéja.
Waktos harita aya acara pekan olahraga di kota abdi. Ku kituna, kusabab kabeneran hotél kuring ogé dipesen sahubungan jeung acara, jadi urang nyiapkeun kamar dimaksud. Ti mimiti mesen rada ribet, sabab pihak nu mesen can bisa méré kapastian sabaraha kamar jeung jam sabaraha dipakéna. Salawasna robah. Ieu ogé ngajadikeun urang rugi sabab unit kamar urang ngajual lumangsung ngan sababaraha sarta sababaraha geus dipesen maké DP a. Masalah timbul nalika PNS ieu, nalika dipariksa kaluar, teu hayang pariksa kaluar. Padahal ti mimiti ditegeskeun jeung dijelaskeun yén kamar éta ngan bisa dipaké salila 2 poé. Punten. Customer ngomong "oke". Tapi jalma anu cicing teu hayang nyaho. Hayang 3 peuting. Malah ngancem babaturan kuring rék dilaporkeun ka kantorna, ditambahan ku kecap "sial" kaluar tina sungut jalma terhormat ieu. Mencak mencak teu boga aturan jeung etika, malah maréntahkeun sémah séjén pikeun pariksa kaluar. Wah... ieu karek jadi PNS, sombongna geus teu tulus, apalagi jadi presiden? Tungtungna masalah direngsekeun nalika urang papanggih jeung nu meuli. Mimitina galak siga maung, tuluy leuleus siga ucing megat tahu. Jeung jalma ieu pariksa kaluar wae pikeun dipindahkeun ... meureun ka gudang.
Mun ngalaman jadi saksi dina kasus kacilakaan, ulah sok geumpeur. Ulah nepi ka informasi nu ditepikeun teh ambigu atawa ngabingungkeun. Usahakeun tetep tenang, ulah panik jeung geumpeur. Jalani we sadayana apa adanya, bejakeun informasi nu bener jeung jujur. Ulah nepi ka ngabohong saban bisa ngarugikeun. Kajujuran urang bakal nyalametkeun diri sorangan jeung kabenaran. Bakal loba nu ngadukung mun geus jujur mah. Mantak ge, mun ngahadapan suatu masalah teh teu kudu bimbang, jalani ku tenang jeung jujur, insyaallah sagalana bakal dilancarkeun jeung dipaparin kasalametan. Ulah ngaya-ngaya alesan, bejakeun saujradna. Biasakejn jujur ti ayeuna yuk! Supaya bisa dipercaya kahareupna jeung teu ngarugikeun diri sorangan.
Waktu harita kuring keur ulin ka imah uwa kuring, sabab manehna kakara pindah imah. Pas lebet mah, teu acan bau nanaon, tapi pas asup ka dapur, kacida bau busuk tina runtah. Tétéla ceuk indung kuring di tukangeun imah uwa teh aya tempat runtah ageung. Da ku kuring teh katingali ti jero, loba pisan tumpukan runtah di dinya. Uyuhan uwa kuring jeung kulawarga kuat cicing di dinya. Ceuk indung kuring teh, maranehna néangan imah nu murah, jadi kapaksa wayahna milih imah di dinya. Lamun eta kurig, kuring mah moal daek da cicing didinya, kuring bakal leuwih milih imah kontrakan leutik asal beresih jeung teu bau runtah. Upami caket tempat runtah teh kan pasti seueur kuman, bumi urang moal beresih sareng bakal bau unggal dinten.
Cara mereskeun kaambeuk nu nembongan euweuh sebab kudu diluyukeun jeung penyebabna. Contona wae mun penyebabna depresi, berarti merlukeun bantuan ti psikolog atawa psikiater. Salian ti eta, aya sababaraha cara sederhana oge nu bisa diterapkeun ngameh teu babari ambek. Nyaeta di antarana, nu kahiji ekspresikeun emosi tapi tong nyalahkeun batur, siga ku nulis, ngahaleuang, atawa ngajorowok di rohangan nu terbuka. Nu kadua narik napas pas keur hayang ambek. Nu katilu ngajauhan pikiran negatif nu matak bakal ambek. Nu kaopat rutin olahraga ngameh teu stress. Nu kalima mikir saacan ngomong atawa migawe nanaon. Nu terakhir bisa nyobaan nerapkeun teknik relaksasi, siga meditasi atawa yoga.
Aya hiji toko di caket imah anu sok masihan hadiah kanggo saha wae anu rajin meser di dinya. Unggal poe teh pasti aya wae nu dibeuli. Ti hal anu penting nepikeun hal anu teu penting. Tempat ieu teh luas jeung lengkap pisan, sagala aya, jaba pangaosna langkung mirah tibatan meser di tempat anu sanes. Basa abdi nuju bade milarian hiji barang ka toko eta, abdi ningal di hareupeun tokona aya tulisan, aya hiji barang gratis kanggo saha wae anu poe ieu nuju ulang taun. Pas pisan poe ieu abdi nuju ulang taun matak hoyong meser barang anu tos diiencer ti kamari. Pas abdi asup abdi langsung ngomong yen abdi nuju ulang taun sabari nunjukkeun KTP.
Ieu sababaraha cara pikeun ngatasi rasa era nalika calana anjeun ngadadak soek. Coba tetep tenang sareng pikir sacara rasional. Ieu mangrupikeun kaayaan umum sareng sanes hal anu ageung. Inget yen jalma sejen bisa jadi teu aya bewara atawa mikir ngeunaan eta sanggeus bari. Coba pikeun manggihan solusi pas mungkin. Contona, nutupan wewengkon robek ku kantong atawa neangan tempat ngaganti baju. Nyarioskeun diri anjeun sacara positif sareng yen eta sanes tungtung dunya. Emut yen urang sadayana ngalakukeun kasalahan sareng gaduh kaayaan anu ngerakeun. Coba difokuskeun kaayaan ayeuna jeung poho isin. Fokus kana tugas atanapi kagiatan anu aya bakal ngabantosan ngaganggu sareng ngirangan rasa isin. Upami diperlukeun, menta babaturan atawa kulawarga pikeun mantuan nungkulan kaayaan. Eta meureun bisa nyadiakeun rojongan tur mantuan nungkulan parasaan isin.
Hirup teu tenang. Gawé capé teu bisa ngarasakeun hasilna. Unggal bulan sok ngali liang keur nutup liang, nginjeum duit jang mayaran hutang-hutang heubeul. Unggal ditelepon mah sok gugupay. Tiap aya nu eureun hareupeun imah, sok panik, hariwang aya nu nagih hutang. Emas jeung harta banda ampir kabéh digaduhan tapi duitna sok leungit sakedapan pikeun mayar hutang jeung cicilan. Nyaan teu alus, kuring ngali liang pikeun nutup liang tanpa sadar hutang kuring geus keuna 15 juta. Abdi sieun pisan ker basa rek pailit, nalika kantor ditutup sareng abdi henteu tiasa mayar hutang. teu weleh isin pendak sareng tatangga oge kulawarga sabab tangtos aya anu resep naroskeun perkawis hutangna.
Kumaha Nyimpen Dahareun Sangkan Teu Gancang Basieun ku Dipanaskeun
1. masak anjeun ditinggalkeun sarta bakal disimpen dina kulkas? Preheat dahareun. Tujuanana nyaéta pikeun maéhan baktéri anu aya, supados henteu nyababkeun karusakan. Kulub kadaharan sup nepi ka kulub rata. Sedengkeun pikeun kadaharan anu dibumbuan, anjeun tiasa nambihan sakedik cai, teras dipanaskeun dugi ka cai ngaleutikan deui. Ku kituna, panas disebarkeun merata, tapi teu gosong.
2. Anjeun kudu inget yen memanaskeun kadaharan salila haneut, tapi teu ngagolak sampurna, sabenerna ngabalukarkeun baktéri ngalobaan gampang. Tangtosna, kaayaan ieu tiasa nyababkeun gancang basi.
3. Hindarkeun aduk atawa poking dahareun nu geus dipanaskeun
noel atawa nyendok dahareun nu geus dipanaskeun bisa nyieun eta gancang ruksak. Hadé nyandak heula, teras kulub deui.
4. Anjeun oge kedah salawasna ngagunakeun sendok bersih nyandak dahareun. Pamakéan sendok kotor ngabalukarkeun kontaminasi silang. Hal ieu ngajadikeun baktéri spoilage tumuwuh sarta ngabalukarkeun kadaharan jadi basi.
Di taun ieu abdi kapaksa kedah ngagentos hape lantaran hape abdi anu ayeuna tos pinuh pisan memorina, bade ngahapus oge bingung lantaran bakal lami upami kedah milihan jeung ngahapusan hiji-hiji. Abdi asalna bingung bade gentos hape ka merek anu mana, lantaran jaman ayeuna mah kabutuhan ka hape teh seeur pisan, jeung kedah dipaskeun sareng budget na. Abdi sempet rada bingung antara meser android atawa iPhone, lantaran ayeuna tos seeur pisan anu ngangge iPhone. Abdi mutuskeun meser hape iPhone lantaran langkung awet jeung teu aya hape android anu bener-bener sasuai kahoyong abdi. iPhone oge kaasup barang anu tiasa dijual deui upami bade ngagentos ka model anu anyar.
Jalma teh bisa ngarasa geuleuh nalika aranjeunna ningali tumpukan sampah pikeun sababaraha alesan. Tumpukan sampah sering ngaluarkeun bau anu teu pikaresepeun, anu tiasa memicu reaksi geuleuh sareng ngajantenkeun jalma teu nyaman. Partikel anu dibawa ku hawa tina tumpukan sampah tiasa memicu reaksi alergi sareng iritasi, sareng nyababkeun rasa jijik. Tumpukan sampah sering ngandung bakteri sareng virus anu tiasa nyebarkeun panyakit, nyababkeun reaksi geuleuh sareng perasaan teu ngarareunah. Sababaraha kabudayaan tiasa nganggap tumpukan sampah sapertos anu teu higienis sareng pikasieuneun. Sacara umum, reaksi geuleuh ka tumpukan sampah tiasa dipangaruhan ku sababaraha faktor sapertos sensasi, pangalaman baheula, pandangan budaya sareng norma sosial.
Nyokot sesuatu anu lain Hak na teh hartina dosa, gusti Allah teu resep ka jelema anu sok ngarebut naon anu jadi hak batur, nagrebut pagawean batur sangeunah na kusabab maneh na dulur atawa budak bos teh perbuatan anu kacida goreng na. Eta hartina sarua jeung maneh na teu ngabogaan harga diri, lemah teu meunang sorangan, teu mandiri jeung bisa di sebut hina kusabab ngarendahkeun diri na ngadepak batur anu geus lila jeung mati matian usaha ameh meunang pagawean eta. Ngajieun batur ambek jeung bisa jadi ngaduakeun anu teu bener. Keur jelema anu kitu kudu inget yen maneh na ngamuli ngalakukeun sesuatu liwat cara anu teu alus hasil anu manehna bakal meunangkeun oge moal alus.
Abdi pernah ngadangu carita ti adi kelas kuring di SMP yen baheula pas manehna masih keneh di hiji sakola manehna pernah dijailan ku rerencanganna. Mimitina mah manehna teu boga batur di sakola lantaran manehna teh pinter tuluy mineng dipuji ku para guru. Padahal manehna teu ngalakukeun hal nu salah tapi seeur jalmi anu jahat ka manehna. Manehna pernah dititah meuli jajanan di kantin kanggo babaturan anu baraong make duit manehna tapi teu digantian. Pernah oge manehna dititah ngerjakeun tugas babaturanna, lamun teu ngerjakeun bakal diarah pas manehna balik ka imah, sabenerna mah manehna hoream ngerjakeun tugas batur, tapi lantaran sieun manehna teu wani nolak.
Di parlakukeun teu adil teh emang bener bener teu genaheun pisan, teu dimana mana lamun urang teu boga kawasa teu boga harta ku batur teh sok kalah di jauhan di parlalukeun beda jeung jelema anu beunghar. Di lingkungan imah weh tong jauh jauh pasti sok aya wae anu kawas kitu. Lamun urang jelema anu boga harta pagawean na alus sok loba anu ngadeukeutan tapi lamun urang jelema miskin teu boga batur tatangga ge siga eweuh anu daekeun ngarah. Misalkeun lamun gering oge kanu beunghar mah tatangga teh meni loba wae daratang ngalongok jeung nungguan ka imah atawa ka rumah sakit ari jelema teu boga mah kudu bisa sagala sorangan cicing weh eweuh anu ngalongok. Ieu teh kaalaman oge ku bapa urang dina tahun 2020 keur mana basa pandemi dulur jarauh kabeh teu bisa ngalongok eh tatangga anu dareukeut oge eweuh pisan anu datang padahal eta gering na lila aya kana 2 bulan na. Sok sedih campur ambek rasana lamun di parlakukeun teu adil kawas kitu, tapi nya ngan bisa cicing weh jeung ngabuktikeun yen urang oge bisa nguruskeun sorangan jeung teu butuh tatangga anu kawas kitu.
Gawe di Wedding Organizer aya kana sataunna saenggeus lulus kuliah. Tuluy pas aya penerimaan pagawe anyar urang miluan nga interview, pas macaan data pagawe anyar ge urang geus rada curiga bari ngomong dina jero hate. Tuluy pas panggih jeung pesertana, urang nanya "Ieu teh Intan nya? Anu di SD Cipatik" Manehna ngajawab "Oh muhun, ari bapak teh siga rerencangan abdi nu kapungkur pindahan sakola". Urang ngajawab bari seuri "Haha leres eta abdi Tan". Tuluy saenggeus interview urang ngajak ngobrol bareng ngeunaan baheula pas urang masih pada SD, teu nyangka bisa papanggih deui ku cara mu teu sangaja, sanajan geus 12 taun teu panggih ge tapi masih pada wanoh.
Sarerea pasti hayang boga imah beresih jeung seungit. Nanging, naha anjeun kantos nyanghareupan masalah tong sampah anu bau sareng sesah dibersihkeun? Biasana tong sampah bau kusabab tong sampah teu dipasihan plastik. Tungtungna, kokotor langsung pencét beungeut wadahna. Lamun teu langsung miceun, tangtu runtah gampang bau. 1. Paké baking soda pikeun deodorize tong sampah
Cara munggaran pikeun ngaleungitkeun bau anu goréng tina tong sampah nyaéta ngagunakeun baking soda. Kantun taburkeun ¼ sendok baking soda di handapeun tong sampah pikeun ngabantosan nyerep bau anu goréng. Salian ti tiasa ngaleungitkeun bau anu nempel dina tong sampah, baking soda ogé tiasa ngabantosan ngajaga sampah.
2. Soak dina ngabodaskeun
Saha anu nyarios ngabodaskeun ngan ukur tiasa dianggo dina baju? Tétéla, cairan ieu ogé bisa mantuan Anjeun miceun bau tina tong sampah, anjeun terang. Cairan pemutih biasana ngandung disinféktan anu tiasa maéhan kuman sareng bau. Nanging, ulah nganggo pemutih kaleuleuwihan sabab tiasa ngarusak permukaan sampah anjeun. Cukup nganggo ¼ cangkir pemutih sareng tambahkeun 2 gelas cai haneut, teras tuang kana tempat sampah. Ninggalkeun sababaraha jam sareng bilas tong sampah sacara saksama.
Waktu kuring reuwas dikirim kado keur ulang taun kuring, dina Ulang tahun nu sabenerna kuring teu penting, manehna datang mawa tas-yeuh, kantong plastik Alfamart pinuh ku pulpén-jumlahna aya tujuh kotak pulpén, jeung lianna. pulpén anu teu aya dina kotak. Aya ogé tipe-x, pamupus, pensil sareng seueur deui. Lamun poé éta kuring mutuskeun pikeun muka toko alat tulis, sahenteuna kuring boga cukup modal pikeun ngajual. Dina dinten anu sami, anjeunna ninggalkeun amplop bodas anu disegel pageuh. Cenah teu apal cara ngirim surat ngaliwatan kantor pos, tuluy diserahkeun. Eusi amplop téh ukur salembar kertas. Ieu kumaha upami jalma henteu sering nyerat panangan, panginten. Tulisanna miring-goréng pisan. Jarak antara hurup teu tangtu. Henteu aya pambuka surat atanapi naon waé. Mimitina, kuring hoyong nyebrang nganggo tinta beureum sareng mesen révisi, tapi aya masalah. Eusi suratna matak pikaseurieun.
Di jaman digital mah meunang undian teh babari, salah sahijina miluan giveaway. Unggal poe pasti bakal ninggali sababaraha bewara ngeunaan giveaway rek leutik atawa gede-gedean. Lamun ceuk urang mah mun aya giveaway mending miluan wae, salian ti haratis teu dipungut biaya, oge syaratna oge babari. Nu paling sering ku urang miluan mah, syaratna teh ngan mengikuti akun instagram nu ngayakeun giveaway, tuluy komen di postinganna. Tinggali heula syaratna naon wae, sakapeung mah kudu nyantumkeun tagar, mention babaturan, jeung share bewara giveawayna kana story Instagram. Nu ngayakeun giveaway ge teu rugi sabenerna mah, sabab ku cara ngayakeun giveaway bisa jadi promosi, tuluy produkna beuki dikenal.
Dudi teu wantuneun cicing di bumina deui. Ngadon ka nomaden we kaditu kadieu sabab ngahindari hutangna. Janten, Dudi teh kantos nambutan acis ka para tatanggina. Makin hari makin seueur wae hutangna teh. Sedengkeun padamelan Dudi teh ayeuna mah teu tangtu da eureun di pabrikna. Janten kateteran mayaran hutang. Dudi ge sok era mun amprok jeung tatangga teh. Mantakna, Dudi milih ngarantau kaditu kadieu supaya teu era teuing amprok jeung tatanggana teh. Maksudna mah pas balik teh pas bisa mayaran hutangna. Lain niat teu mayar, tapi keur ngagundukeun acis jang mayaran sakabeh hutangna. Mantak ayeuna teh nuju ngumpul-ngumpul tabungan jang mayaran hutang.
Di fakultas tempat urang kuliah biasana sok ngayakeun Dies sataun sakali. Dies ieu rame ku raramean, jeung teu sapoe perayaanana oge. Biasana nepikeun ka tilu poe. Tah di poe katilu, sok ngayakeun undian hadiah. Hadiahna rupa-rupa barang-barang anu berguna jang di imah, tapi doorprizena mah sapedah. Urang indit jeung babaturan teh tiluan, di tempat asup ka gedungna, aya penjaga nu mere kupon. Kupon ieu berurutan kumaha jelema nu asupna. Jadi urang teu bisa milih hayang nomor sababarahana mah. Urang diuk tuluy ngaregepkeun jalanna acara. Pas nomor urang disebut, urang langsung kahareup bari nyokot sapedah di panggung. Reuwas soalna tina ratusan jelema urang bisa jadi salah sahiji nu meunangna, jeung meunang doorprize deuih.
Salah sahiji konsekuensi tina ngalakukeun kacurangan keur seleksi BUMN teh nyaeta niron atawa ngajoki. Pernah aya kasus nu kadeteksi nyaeta aya joki nu ngerjakeun soal para calon pegawai BUMN. Padahal diawal geus dijelaskeun sagala bentuk kacurangan teh bisa ditindak sesuai hukum nu berlaku, tapi angger we aya nu teu kireum-kireum ngalakukeun kacurangan. Kuduna mah hal nu kieu teh dihindari bersama. Komo menyangkut konsekuensi di blacklist bahkan dibawa ka ranah hukum ge. Kudu na mah sarerea geus ngajunjung tingi kajujuran, ulah ngandelkeun kaburukan sabab saing ku sieunna teu asup, da ai geus rezeki mah moal ka mana. Kudu na mah boga rasa era pas ngalakukeun hal niron teh, komo ieu nyangkut nama besar nagara.
Basa kamari aya babaturan urang saumuran ngora keneh nyaho nyaho di vonis ku dokter beunang panyakit diabetes. Urang jeung babaturan anu sejen reuwas nya kumaha bisa kitu padahal biasana panyakit diabetes teh kan nyerangna ka kolot ieu mah babaturan teh ngora keneh pisan jaba rajin olahr raga na  hirup na teh sehat tapi gening bisa kena panyakit diabetes. Saeunggeus di tanyakeun teh nyata na panyakit diabetes ieu turunan indung na oge ngidap diabetes. Jadi panyakit diabetes teh bisa nurun keun ka anak sacara genetik jadi teu ngan saukur tina gaya hidup jelema na hungkul. Tapi gaya hirup tetep kudu sehat sahenteuna bisa ngurangan potensi panyakitna atawa lamun puguh geus kena urang nya kudu leuwih rajin olahraga ameh sehat.
Surya teh mahasiswa jurusan sosiologi. Ayeuna anjeunna ngayakeun observasi di salah sahiji kampung terpinggirkan sareng tertinggal di pinggiran Jakarta. Sabot dugi ka ieu kampung, sakedapan teu aya anu aneh, tapi upami dititenan deui, kaayaan kampung ieu tebih tina sae. Masarakat di kampung ieu teu boga panghasilan alus sahingga ngalaman kalaparan sabab teu bisa meuli kabutuhan dasar. Pikeun dahar sapopoe maranehna mindeng balik pikeun ngumpulkeun kadaharan anu bisa jadi busuk tur teu cocog pikeun dahar. Ningali jalma-jalma ngadahar tuangeun busuk Surya teu kaampeuh nahan keuheulna. Sanes teu hormat, tapi kusabab eta anu matak pikasieuneun. Disagigireun ti eta, Surya oge ngarasa karunya ka masarakat desa ieu lantaran ngalaman ngalaman hal nu pikageuleuheun ieu. Nu keuheul robah jadi karunya. Dina datangna Surya, anjeunna mawa loba sembako pikeun disebarkeun ka jalma di dinya.
Salaki réréncangan kuring parantos di PHK 2 sasih ti saprak pandémik dimimitian, sanaos panghasilan kulawarga utama asalna tina salakina kusabab réréncangan kuring milih fokus janten IRT. Rumasa kitu kudu dikorbankeun. Tapi enya deui, ieu takdir anu panghadéna ti Alloh, mugia abdi ogé langkung caket sareng anjeunna, neda dihapunten pisan, sareng ngadoakeun mugia dimudahkeun rezekina. Dina mangsa éta maranéhna ngalaman kasusah jang biaya hirup sarta ogé biaya ngubaran balita maranéhanana anu kapangaruhan ku spot. Abdi tiasa ngaraos kumaha susahna salamet dina pandémik sapertos kieu. Babaturan kuring tungtungna damel, ngajual kadaharan baseuh sareng jajanan sanés. Anjeunna nyatakeun yén hasil penjualan tiasa dianggo pikeun usaha sanés dinten salajengna.
Mun imah nu geus teu ditempatan mah bakal jadi sarang sasatoan. Misalna mun imah geus teu layak huni atawa dtinggalkeun sabab rek pindah imah, pasti we sok tereh dihinggapi ku sasatoan. Ramat lancah pasti tereh aya di mana-mana, kecoa pasti aya di unggal juru, beurit pasti nyieunan liang di sabudeureun imah, tokek jeung cak-cak di mana-mana sabab nurutkeun mangsana. Tuluy mun geus bala oge sok aya hewan nu berbahaya jiga oray. Mun geus bala mah kade we sabab sokpasti aya oray dina semak-semak na teh. Mun serangga mah geus puguheun da sarua jeung pamancing sato lainna asup ka imah kosong sabab jadi mangsa.
Kadaharan anu terkontaminasi akibat kontaminasi teu langsung, nya eta bersentuhan sareng peralatan anu kotor dina bentuk tusukan atanapi iteuk. Kontaminasi fisik nyaéta objék asing anu sanés bagian tina bahan pangan anu dikandung dina dahareun. Sedengkeun kontaminasi biologis nyaéta organisme hirup anu ngabalukarkeun kontaminasi dina dahareun, anu bisa ngabalukarkeun kontaminasi pangan. Jeung tina tusukan aya sababaraha baktéri anu nempel, ngabalukarkeun kontaminasi kana dahareun. Kadaharan anu kacemar ku laleur. Lamun laleur atawa serangga ngagantelkeun kana dahareun urang aya sahenteuna 100 patogén atawa parasit béda nu bisa mawa kasakit, kayaning baktéri, virus jeung endog parasit. Serangga tiasa nyebarkeun panyakit ieu ku sababaraha cara, diantarana:
Hal-hal anu aya hubunganana sareng nginget-nginget kajadian anu goréng aya hubunganana sareng kagiatan dina amygdala, bagian otak anu fungsina pikeun ngatur émosi anu dialaman ku manusa, khususna kasieun, sareng ogé kagiatan dina hippocampus, bagian otak anu ngagaduhan peran penting dina prosés ngabentuk mémori jangka panjang. Urang bakal leuwih gampang nginget hiji kajadian anu langsung ngabalukarkeun réaksi emosi urang. Pangalaman anu émosional pisan ngagumbirakeun locus coeruleus, anu ningkatkeun sékrési norépinéfrin ngaliwatan sékrési korteks sareng dopamin dina hippocampus (Kalat, 2019; Takeuchi et al., 2016).
Dicutat tina website webmd.com, para panalungtik ngajelaskeun yén émosi négatif saperti sieun atawa kasedih bakal nimbulkeun ngaronjatna aktivitas dina bagian-bagian otak nu pakait jeung ingetan, dina hal ieu, nyaéta amygdala jeung hippocampus. Panaliti nyatakeun yén panilitian anu ngagunakeun fMRI (functional magnetic resonance imaging) nunjukkeun yén kajadian négatip ngarangsang kagiatan di daérah anu ngolah émosi dina uteuk, sapertos korteks orbitofrontal sareng amygdala. Beuki puseur émosional ieu diaktipkeun ku hiji acara, beuki dipikaresep éta pikeun nginget rinci patali aspék émosional kajadian éta.
Abdi basa nuju ngojay di pantai, ngarasa kaduhung pisan sabab teu bisa ngajaga hape bener-bener. Pas nuju ngojay, abdi nyandak hape jang popotoan bari ngojay, hape na disimpen dina wadah plastik waterproof. Abdi anteng we popotoan jeung video bari ngojay. Oge teu poho ngadokumentasikeun kaendahan dasar lautna. Pas midiokeun terumbu karang di jero laut, abdi hilap acan nyetrekeun pelindung hapena, janten cai laut asup kana hape. Abdi buru-buru hanjat ka pantai tuluy nyalametkeun hape bisi pareum. Dipencet-pencet teh enya we hape na tos pareum, teu bisa hurung deui. Tidinya abdi sedih jeung kaduhung pisan sabab teu bisa tarapti ngecek barang.
Kasus PHK di Indonesia masih ngadudukan angka nu cukup tinggi, artina kasus ieu masih sering terjadi nepi ka ayeuna. Kasus PHK di Indonesia teh terjadi sabab sababaraha faktor, misalna kauangan perusahaan nu teu stabil, ancaman kabangkrutan dina hiji perusahaan, atawa efektivitas jumlah karyawan. Hal ieu tangtuna disebabkeun ku kondisi perekonomian global nu kian ngaburuk. Situasi pasar global nu kacau drastis, ngajadikeun sababaraha perusahaan gede nu aya di Indonesia kena dampakna. Sagala upaya dilakukeun pamarentah jeung ngastabilkeun ekonomi nu terdampak PHK, salah sahijina nyaeta ngagawekeun pekerja nu kena PHK di perusahaan nu dibawah naungan negara. Hal ieu tangtuna supaya pekerja atawa karyawan nu kena PHK bisa bertahan dina segi ekonomina.
Mun neundeun barang berharga teh kudu sing tarapti sabab penting pisan. Jaman baheula mah neundeun na teh sok dina dulang atawa kendi, tuluy disesebkeun kana jero taneuh. Tah dicirian we tempatna supaya bisa diteang deui. Mun ayeuna mah leuwih babari, bisa neundeung barang dina brankas atawa mun duit mah bisa diteundeun di bank. Hal ieu nunjukeun bahwa nabung teh hal penting ti jaman baheula nepi ka ayeuna nu masih keneh dilakonan. Mun neundeun barang sorangan mah biasana jeung pangabutuh atawa tujuanna jang anak incu urang jaga. Ku kituna, supaya boga wariskeuneun, yuk ah urang mulai nyimpen aset barang berharga jang sampeureun jaga!
Abdi yuswa 23 taun sareng total hutang abdi +- 500 juta rupiah. Gélo henteu. Kuring ngahutang sakitar 140 juta ka ipar kuring. Sakitar 360 juta sanésna kuring ngahutang ka bank. Kuring ngahutang éta dina Méi 2019 sareng ayeuna ipar kuring ngahutang sésana 68 juta ka bank, sésana 321 juta. prestasi kasohor pikeun taun ka tukang. Pasti anjeun naroskeun naon hutangna. 1. Abdi ngagaleuh bumi anu lokasina strategis pisan saur abdi mah enya hargana 500 juta rupiah. 2. Sanggeus kuring meuli imah. Kuring nyieun imah jadi food court nu boga 6 stan di teras imah. 3. Laun-laun kuring ngawangun kios anu sanés di sisi katuhu bumi sareng ayeuna jumlahna aya 6 stan sareng 1 kios. Alhamdulilah panghasilan tina imah geus nutupan cicilan bulanan kuring. rada era awalna mah ngahutang ka batur teh.
Cobi urang terangkeun langkung jero, naon anu dimaksud zakat rikaz. Ti dinya, urang bakal terang langkung atanapi kirang naha hadiah anu ditampi tiasa dibagikeun ka Rikaz. Rikaz sacara bahasa dicokot tina kecap: Ar-Rakzu, nu hartina disumputkeun. Asy-Syaukani dina kitab ar-Raudhatun Nadiyah ngadugikeun pidawuh Imam Malik anu kieu: “Pernyataan anu teu aya perselisihan di antara urang (ulama jamanna), jeung anu ku kaula kadenge ti para ulama, maranehna ngajelaskeun: ‘Rikaz teh hiji harta anu kungsi jadi. dikubur dina jaman Jahiliyah (kapungkur), anu dicandak tanpa modal sareng henteu ngaluarkeun artos anu seueur, sareng henteu dilakukeun kalayan kerja keras sareng modal anu ageung. Sedengkeun obyék anu digali ku harta modal atawa merlukeun gawé teuas, kadang suksés sarta kadang gagal, aranjeunna henteu dianggap rikaz. Rasulullah shallallahu 'alaihi wa sallam netepkeun zakat rikaz 20%. Sakumaha anu dijelaskeun ku Ibnu Abbas dina hadits riwayat Bukhari: "zakat rikaz teh saperlima (20%)". Zakat Rikaz dikaluarkeun tanpa nuturkeun aturan haul, ku kituna zakat dibayar nalika batur meunang rikaz (harta).
Walungan nu pinuh ku runtah, pas hareupeun imah Iin. Nurutkeun manéhna, warga reuwas ningali tumpukan sampah nu ngagugulung ku aliran cai. “Ti kajauhan katénjo runtah téh diguling-guling ku cai, salian ti éta ogé ngaluarkeun bau,” pokna.

Nurutkeun manéhna, warga reuwas lantaran soré harita hawana panas ujug-ujug muncul tumpukan runtah katutupan ku aliran cai walungan.

"Di dieu panas kénéh, teu aya hujan. Waktu éta, cai jeung runtah kabeneran loba jalma di dieu. Loba runtah jeung bau langsung kabawa ku aliran cai deras," anjeunna dipedar.

Iin nambahan, runtah asalna ti wewengkon Bojong. Sedengkeun Walungan Cisunggala mangrupa anak walungan Citrum sarta saterusna runtah anu aya di walungan dialungkeun ka Walungan Citarum. “Ti Walungan Cisunggala ka Walungan Citarik, terus ka Walungan Citarum,” pokna.
Konsultasikeun ka nu ahlina, nyaritakeun kahirupan jeung sagala hal nu keur dialaman bisa saeutik-saeutik nyieun ngarasa leuwih ngeunah. Caritakeun ka jelema nu bener, siga psikolog, konselor, atawa terapis. Hal ieu bisa mantuan ngaleungitkeun pikiran nu ngarasa sorangan jeung mantuan nangtukeun lengkah naon nu kudu dicokot saenggeusna. Ulah hariwang, ngarasa sorangan teh hal nu wajar lamun ngalaman sasakali hungkul. TApi, lamun geus ngalakukeun hal-hal dina waktu nu lila jeung euweuh parobahan, ulah diantepkeun naon nu di rasa teh. Sabab, hal nu kitu bisa jadi tanda-tanda depresi. Kudu buru-buru di konsultasikeun hal nu kieu ka psikolog atawa psikiater ngameh meunangkeun penanganan jeung perawatan nu bener.
Prank oge sasakali bisa di hartikeun kejutan atawa surprise. Misalkeun siga tahun kamari urang jeung kulawarga ngaprank ka sakabeh babaturan jeung dulur anu di lembur, urang sakulawarga teh geus lila pisan teu balik ka lembur. Ari taun kamari urang sakabehan jeung kulawarga balik cicing cicing teu ngomong ka lembur. Basa di tanya iraha balik ngomong na engke tahun hareup padahal urang rek balik ka lembur ayeuna. Pas nepi di lembur, sakabeh kulawarga anu didinya rareuwas teu sangka yen urang balik harita. Resep ningali ekspresina reuwas, bungah pisan tapi oge aya haru oge jeung geregeteun ceunah make teu ngomong ngomong heula rek balik ka lembur teh.
Duit tina tabungan bisa dibeulikeun kanu barang-barang anu mangpaat atawa bisa di investasikeun supaya duitna bisa leuwih loba. Barang-barang nu mangpaat dibeuli misalna smartphone, sabab bisa dipake jang penunjang pagawean. Tangtuna smartphone nu dibeuli spesifikasina kudu nu saluyu jeung kabutuhan. Bisa oge meuli perhiasan, sabab emas lamun dijual deui moal turun gede, beda jeung smartphone. Emas oge bisa jadi leuwih mahal pas dijual. Bisa dipake jang meuli buku oge, salian ti meuli barang jang kabutuhan pagawean, buku oge jang ngeusian otak pikiran ngameh milu berkembang. Lamun embung meuli barang, leuwih hade mun di investasikeun di pasar uang, ngameh duitna nambahan sorangan.
Pas serangan panik kajadian, penting jang urang tetep tenang oge teu nyalahkeun diri sorangan. Serangan panik lain tanda kelemahan atawa kagagalan, tapi kondisi nu bisa kajadian ka saha wae oge. Penting pisan jang ngaku oge narima yen urang ngalaman serangan panik, jeung neangan bantuan profesional lamun bisa. Lamun serangan panik kajadian, urang kudu nginget yen gejalana bakal eureun sairing waktu jeung moal lumangsung salilana. Urang bisa nyoba teknik pernapasan oge meditasi jang mantuan meredakan rasa hariwang. Tapi mun serangan panik kateterusan jeung mangaruhan kualitas hirup urang, penting jang neangan bantuan profesional. Psikolog atawa psikiater bisa mantuan urang ngarti kondisi urang jeung mere saran sarta terapi nu efektif jang mengatasi kecemasan jeung serangan panik.
Pernah aya kasus pembegalan di siang bolong daerah Bandung nu dilakukeun ka siswa SMA. Jadi, uih sakola teh siswa SMA nu dua orang naek angkot tujuan ka imahna. Dina angkot teh ngan aya opat penumpang, termasuk anjeunna jeung baturna oge aya bapak-bapak duaan nu tos aya tiheula. Geus di tengah perjalanan teh jol we bapak-bapak nu duaan ngenta paksa hape barudak SMA eta bari nodongkeun senjata jiga peso. Barudak SMA teu bisa ngalawan nanaon, kur bisa nyerahkeun hapena masing-masing bari diliput ku rasa sieun kabina-bina. Tuluy pas di jalan sepi, eta barudak SMA teh diturunkeun we di sisi jalan. Kasus ieu teh sempet viral sababaraha bulan katukang.
Giveaway atawa undian liwat media sosial anu sering di jieun ku publik figure boh artis anu biasa di tv, selebgram atawa youtubers. Undian ieu rupa rupa aya anu mere duit aya oge anu mere barang barang, ieu di jieun oge rupa rupa maksudna aya anu emang pagawean na ari keur kerjasama jeung brand jeung aya anu di jieun personal. Niat na mah alus, inti na nya hayang babagi ka followers atawa ka jelema anu geus ngadukung. Salah sahiji influencer atawa selebgram anu mindeng ngayakeun giveaway nyaeta fadil jaidi. Urang oge mindeng miluan jeung pernah meunang duit 300 rebu. Urang mimitina ngan komen hungkul dina story instagram na yen urang butuh duit keur meuli kuota. Teu lila ujug ujung dm urang di bales tuluy di bere, urang teu nyangka pisan reuwas tapi oge bungah.
Harita sakola kuring keur ngayakeun lomba pekan olahraga dan seni. Aya seueur lomba olahraga jeung seni anu bakal dilakukeun ku kabeh siswa di sakola kuring. Kelas kuring teh aya di lantai pang luhurna, nyaeta lantai tilu. Ti luhur kuring ningali keur aya lomba futsal di handap teh. Kuring ngegeroan babaturan kuring ti luhur teh, tapi manehna teu ngalieuk wae, kalah terus weh ngoper bal. Ku kuring teh digeroan deui beuki tarik, tapi anggeur manehna teh teu ngalieuk oge. Sakali deui kuring ngagorowok leuwih tarik ti samemehna, jol manehna teh ngalieuk ka luhur. Pas ditingali epek teh lain babaturan kuring, eta mah batur, duka kuring oge teu wawuh eta saha. Era pisan harita teh, untung kuring di luhur, jadi kuring bisa kabur asup ka kelas.
Inget keneh awal taun 2010 nini urang ngantunkeun dipayuneun urang jeung dulur-dulur. Tapi harita kaayaanna emang pikarunyaeun, sabab nini urang geus parah boga panyakitna. Nepikeun anak-anakna jeung incu na ge geus ngaikhlaskeun lamun enya nini rek ngantunkeun mah. Harita urang aya di gigireunna milu ngariung jeung dulur-dulur sejen. Samemeh ngantunkeun, nini urang ngucurkeun cai panon sanajan socana mah tos nutup. Tuluy tidinya dibantuan ku bapak urang jang nungtun nini ngucapkeun kalimah syahadat. Teu lila nini ngantunkeun, teu karasa cai panon urang milu ngucur tapi buru-buru disusut ku baju sabari nutupan beungeut urang ku baju eta. Tuluy hulu urang nundukeun kana sampean nini bari menta hampura lamun urang aya nu salah.
Kahaliran budak nyaeta momen bahagia anu pasti di tunggu tunggu ku sakabeh kolot, tapi kumaha lamun momen bahagia jeung di tunggu tunggu eta berubah jadi momen sedih pas orok na lahir, orokna di vonis boga panyakit. Eta anu di rasakeun ku sababaha ibu ibu, kamari basa urang nganter babaturan pariksa jaitan kurut kacilakaan di rumah sakit, urang ningali ibu ibu anu kakara ngalahirkeun terus orokna leutik keneh di vonis gagal ginjal. Pasti rasa nyeri pisan hate indungna, ningali budak saleutik eta geus menderita siga kitu. Lamun bisa sigana indung na leuwih milih maneh na anu gering di vonis kitu daripada anak na.
Sabab kaasup di tim karawitan kampus, urang jadi salah sahiji nayaga nu tugasna dibagian saron. Sabenerna urang cadangan di tim karawitan teh, tapi aya tim anu teu bisa ngaluuhan kana hiji acara jadina urang penggantina. Harita teh maen di hotel jang manekeun alat musik tradisional jeung tari tradisional, acarana nyaeta acara kawinan. Urang geumpeur pisan pas naek ka panggung, sanajan teu sorangan nu aya di panggung tapi sieun. Sieunna teh salah mukul saron atawa salah tempo kagancangan atawa lambat teuing. Jadi ngaruh kana pikiran urang, anu tungtungna mah beuki sieun sabab nu geus dihapalkeun dina pipikiran teh jadi kalangkabut, sieun pas urang maen henteu memuaskan.
Salah sahiji nu kuring bangga nyaeta ker basa meuli hape  merek iphone ti hasil tabungan , diidnya kuring boga babaraha prinsip yen Meuli kapasitas Hp na kudu minimum 128GB, komo deui game dina AppStore pisan metot sarta sababaraha badag, nepi ka ampir 5GB. Dina 2020, panyimpenan 64 GB geus leutik teuing. Naon deui, iPhone 11 gaduh kaméra anu saé, janten upami anjeun resep fotografi ponsel, bayangkeun 64 GB malah leutik teuing. Pidéo iPhone 11 ogé 4K 60FPS, janten peryogi langkung seueur panyimpenan. IPhone ogé mangrupikeun smartphone anu tiasa dianggo pikeun jangka panjang, janten langkung saé mésér panyimpenan anu ageung dina waktos anu sami, tapi cekap pikeun 4 taun.
Kabingah anu dirasakeun nalika anu kuring alaman sapertos ngambang di langit nalika kuring nguping beja yen lulus ujian. Aya rasa lega anu teu bisa dijelaskeun sarta kabagja anu teu aya watesna tur terus diukir dina beungeut kuring. Rasa bungah ieu lain ngan ukur dirasakeun ku kuring sorangan, tapi oge ku jalma-jalma anu deukeut pisan jeung kuring. Jalma-jalma anu salawasna ngadukung kuring salila ieu. Ieu ngabuktikeun yen usaha jeung tekad nu urang geus lampahkeun, dibayar total kalawan hasil nu nyugemakeun. Lulus ujian lain ngan ukur prestasi akademik, tapi oge bukti yen kuring sanggup ngahontal cita-cita nu samemehna geus ditangtukeun. Ngahatur syukur pisan ka Gusti dipaparin beja anu matak sumringah.
Cara anu katujuh, nyaéta terang iraha sareng kumaha cara ngagunakeun telepon sélulér anjeun. Upami anjeun leumpang ka bumi sareng anjeun terang anjeun nuju dituturkeun ku batur, cokot ponsel anjeun teras telepon batur atawa kulawarag sareng béjakeun dimana anjeun ayeuna, teras ngobrol dugi ka nyampe ka tujuan anjeun. Cara anu kadalapan, nyaéta indit ka tempat anu ramé. Upami anjeun ngarasa aya anu diturutan ku urang asing, geura-giru ka warung kopi, réstoran atanapi toko. Upami wengi, tong hariwang, aya toko, apotik sareng SPBU anu bakal buka 24 jam. Anjeun bakal ngarasa leuwih aman jeung dikurilingan ku loba jalma jeung anjeun bisa ménta bantuan batur lamun perlu, ngadagoan batur nyokot anjeun utamana babaturan atawa kulawarga.
Ceuk kolot baheula mah mun jelema ditembongan ku jurig atawa diganggu teh bakal meunang rezeki nomplok. Pernah kacontoan aya hiji tukang sate nu sok balik peuting jeung ngaliwatan kuburan. Hiji peuting, di kuburan eta teh aya nu anyar maot, jadi hawana teh keueung pisan. Pas ngaliwatan kuburan, eta kalap pisan tukang sate sabab di luhur kakalayangan hulu hungkul. Hulu eta teh ngungudag si tukang sate nepi ka beres batas kuburan. Tukang sate eta buru-buru we balik ngabret bari sieun kabias. Isukna, tukang sate karek tilu jam dagang geus beak satena, jadi balikna samemeh magrib. Tah tidinya karek palercayaeun yen ditembongan ku jurig teh malahan mawa rezeki nomplok ka manusa.
Ti saprak wisuda Februari 2019 urang ngarasa bingung kahareupna rek kumaha, sabab geus tilu taun ngagugulung daftar beasiswa LPDP tapi hasilna nihil, unggal daftar pasti gagal wae. Nepikeun sok aya pikiran mun baheula teh urang fokus neangan gawe meureun ayeuna urang geus boga pangalaman gawe, jeung boga posisi jabatan kawas babaturan nu sejenna. Tuluy duit ge loba bisa kukumpul jang kawin, sabab ninggali babaturan mah geus kawin. Tapi lamun mikir kadinya urang sok reflek ngucap Astagfirullah, sabab naon wae nu ku urang jalanan geus aya catetanna ti Gusti Allah SWT. Tidinya urang sok inget deui kana tujuan awal yen urang teh hayang ngangkat derajat kulawarga.
Diagnosis agoraphobia kedah dilakukeun ku psikiater. Dokter bakal naroskeun ngeunaan keluhan anu anjeun alami, sabaraha sering keluhan ieu kajantenan, sareng dina kaayaan naon. Sering penderita hésé pikeun nganyatakeun parasaanana, ku kituna biasana peryogi sababaraha rapat pikeun tiasa netepkeun diagnosis agoraphobia. Diagnosis agoraphobia dijieun dumasar kana kriteria diagnostik psikiatri DSM-5. Dina DSM-5, kriteria diagnostik pikeun agoraphobia, nyaéta kasieun atanapi kahariwang anu dipicu ku paparan anu pasti atanapi tiasa diprediksi ka 2 atanapi langkung tina kaayaan di handap ieu: Ngagunakeun angkutan umum. Janten di daérah terbuka. Keur di wewengkon katutup. Nangtung dina antrian atawa riungan. Kaluar sorangan ti imah. Panyakitna ngahindar tina kaayaan di luhur sabab yakin bakal ngarasa kajebak atawa teu bisa menta tulung lamun ngalaman serangan panik.
Kaayaan di luhur sok nimbulkeun panik atawa kahariwang.
Serangan panik atawa panick attack nyaeta mecenghulna sieun kaleuleuwihan anu lumangsung ujug-ujug sarta bisa lumangsung sababaraha menit. Tanda atanapi gejala serangan panik anu anjeun kedah awas kalebet palpitations atawa jantung ketukan gancang sarta henteu teratur. Teras kesang, awak oyag, ngarenghap napas, asa kawas dicekek, nyeri dada atawa dada karasa teu geunah, seueul jeung teu ngarareunah burih, sirah karasa lieur jeung hayang pingsan, sensasi heuras, sieun teu tiasa ngandalikeun diri atawa kaluar kontrol, tur ngarasa sieun maot. Kusabab eta, lamun ngarasa salah sahiji atawa leuwih tina gejala salah sahiji jenis ieu gangguan kahariwang, eta saena pikeun geuwat dipariksa kaayaan kaséhatan anjeun ka dokter nu dipercanten.
Hiji poe, saurang awewe nu ngaranna Maya keur leumpang muru koridor kantor, manehna nempo babaturanana, David. Tanpa pikir-pikir, anjeunna gancang ngagero ngaran baturna, nanging ku ngaran Adam sanggeus sababaraha waktu, manehna sadar yen ngaran sobatna lain Adam, tapi David. Manehna jadi era jeung ngarasa kawas beungeutna beureum panas. David anu reuwas ku Maya salah ngagerowan, neuteup ka manehna bari bingung. Maya langsung menta hampura sarta ngajelaskeun yen manehna salah ngucapkeun ngaran. David ngartos pisan jeung maafkeun Maya, tapi Maya masih era pisan jeung ngarasa kawas sakabeh panon di kantor ngahurungkeun dirina. Dina sababaraha menit, Maya geus nungkulan isin sarta ngobrol jeung David sakumaha biasa. Manehna meunang leuwih isin sarta lega yen David teu nahan dendam kusabab salah nyebut ngaranna.
Nalika kuring leutik, upami kuring tuang, kuring kedah nyandak tuangeun nalika maén. Basa kuring keur ngararasakeun ngadahar sangu goreng buatan indung kuring, ujug-ujug aya ucing nyodor kuring terus ngadeukeutan piring kuring. Ucing teh geus ditajong kaluar, tapi anjeunna masih datang deui ka piring kuring. Kuring nangtung ajeg ngajauhan ucing, masih nuturkeun ogé. Nalika kuring lumpat anjeunna malah ngudag kuring, kuring sieun sareng ampir ceurik. Waktu keur diudag ku ucing teh, kabéh tatanggana ngalalajoan tibatan nulungan kuring, jadi kuring ceurik nepi ka balik ka imah. Waktu keur di imah, kuring dipapatahan ku indung kuring, cenah mun dahar teh ulah sok baru ulin. Isukna, ku sabab karunya ka si ucing, kuring mere hayam suir tuluy disimpen di hareupeun gerbang.
Salila urang teu salah mah, ulah cicing wae mun ditonjok teh. Komo mun posisi urang bener, nu aya mah kudu dilawan. Lantaran nu kieu teh loba, jeung mun diantepkeun teh korbanna malah ngalobaan jeung kaasupna jadi bullying. Urang ambek da pas ninggali di TV aya hiji murid nu diteunggeulan ku babaturanana saloba limaan, manehanana cicing bari tungkul da rek ngalawan teu wani. Mun urang diposisi eta geus pasti ku urang lawan, sanajan 10 urang oge, lantaran urang boga harga diri. Embung mun nepikeun diri urang ditincak-tincak ku batur mah, komo deui urang teh lalaki. Mun geus dilawan mah nu enggeus-enggeus ge tara daek deui neunggeul.
Nembe tilu poe abdi pindah ka kontrakan anyar di daerah Bandung. Abdi pas enjing-enjing pisan ngadangu aya nu raribut. Lantaran panasaran, abdi langsung ningal ti jandela , epekteh aya hiji urang anu diusir ti kontrakan lantaran teu mayar tos dua sasih leuwih. Anjeunna tos sababaraha kali mohon-mohon supados dipasihan waktos saminggon deui kanggo ngalunasan kontrakan lantaran manehna nembe di-PHK jeung ditipu ku batur, tapi nu gaduh kontrakan tetep keukeuh manehna kedah kaluar ayeuna keneh lantaran bakal aya jalmi anu sanes anu bakal nempatan eta kontrakan. Sabari ceurik manehna langsung ngabungkusan barang-barang nu aya di kontrakan sabari teu acan apal bakal sare di mana peuting ieu.
Abdi kacida reuwasna basa nuju meser es krim di MCD terus ningali ti kajauhan aya nu calik nuju emam duaan. Abdi tenget pisan kana pangawakanna. Jangkung, bodas, awakna lenjang, rambutna rapih, terus topina oge wawuh. Pas ditengetkeun teh jiga topi nu ti abdi, jigana eta tunangan abdi. Teu biasana anjeunna dine in didieu, duaan deuih jeung awewe. Abdi langsung ngontrog we, eh bener eta tunangan abdi jeung salingkuhanna. Abdi meuni kesel, salingkuhanna di banjur we make minuman nu dihareupeuna. Abdi tuluy ngaleos we kaluar buru-buru da ambek pisan. Eta tunangan abdi kalah ngabelaan salingkuhanna, abdi ngarasa nyeuri hate pisan ti harita. Meuni jengkel pisan hate abdi.
Basa mineng ka kampus keneh, abdi mineng mondok di kampus lantaran aya sekretariat organisasi anu tiasa dipake mondok sabab aya kasur, anggel, jeung simbut. Sekre ieu tempat na misah sareng kelas-kelas anu dipake kanggo diajar. Di sekre oge aya kamar cai sorangan. Kamar cai ieu sok dipake ku barudak sekre kanggo mandi, ngising jeung papang. Hanjakalna kamar cai sekre teh aya nu mangpet janten lamun aya jalmi anu kaburu asup ka kamar cai eta, manehna moal bisa ngabanjur tilas ngising jeung papangna lantaran lobangna mangpet.  Janten wayahna manehna kedah nutup eta kamar cai jeung diantepkeun nepikeun eta saluranna dibenerkeun, bau na nguar kamamana. Rujit pisan.
Kaluar ti tempat gawe abdi ayeuna, abdi nyobian miluan tes CPNS kanggo janten PNS. Abdi kaluar ti tempat gawe ayeuna lantaran ngarasa teu cocok ku gaji jeung jadwal gawena anu teu sasuai. Pendaptaran CPNS tos dibuka, aya sababaraha tahap anu kedah dilaksanakeun. Abdi sabenerna ngan gaduh waktos sakedik kanggo nyiapkeun ujian, eta oge abdi nyiapkeunna sabari digawe di tempat sateuacanna janten teu pari fokus. Basa nyiapkeun kanggo administrasi oge abdi ngarasa hese lantaran kedah nyiapkeun sadayana nyalira sabari nuntaskeun tugas di tempat gawe anu seeur pisan saprak ngadangu kabar abdi bakal kaluar ti dieu. Hanjakal abdi gagal di tes seleksi administrasi lantaran aya data anu kirang lengkap.
Abdi resep pisan kana manggu, lamun meser manggu atawa dipasihan manggu ku batur, abdi bakal atoh pisan, emam hiji wae oge moal cukup. Tapi hanjakalna buah manggu teh mineng buruk, janten sateuacan milih teh kedah mastikeun heula tina kulitna, lamun kulitna sae, teu aya nu bolong biasana jerona oge sae, sabalikna lamun bagean kulitna aya nu bolong atawa rada kempes ka jero, biasana jerona oge geus buruk. Abdi nyandak dua manggu, duduana buruk lantaran kulitna oge kirang mulus, jerona teh warnana koneng sanes bodas, tina bauna oge geus kaambeu buruk, lebar pisan padahal buahna rada gede, tapi kalahkah kedah dipiceun.
Pikeun nungkulan demam panggung aya babaraha cara nu sederhana nanging efektis nu tiasa dilakukeun. Saacan tampil biasakeun urang ku latihan. Teras ngabatasan ngonsumsi kadaharan atanapi inuman nu ngandung seueur kafein tur gula. Ulah fokus ka kasalahan-kasalahan cekap pikirkeun kasuksesan urang tampil dihareupeun batur. Diajar teknik pernapasan nu tiasa nenangkeun awak nyalira. Janten diri nyalira tur bersikap natural. Upami tos aya di luhur panggung aya trik-trik oge nu tiasa dilakukeun. Trik pertama fokus ka beungeut nu lalajo urang supados katempo darehdeh. Seuri nu halus pikeun ngabantos awak urang janten rileks tur tenang. Usaha nyayogikeun nu pang saena kanggo batur nu lalajo.
Mun hirup ngarantau mah, urang kudu bisa diajar mandiri. Sagala rupana kudu bisa dicumponan ku sorangan. Mulai tina ngatur kauangan ku sorangan, nyumponan kabutuhan makan ku sorangan, jeung sajabana. Intina urang bakal diajar hirup beneran di masyarakat. Anggap we simulasi jeing kahirupan kahareupna nu bakal kasorang. Komo mun ngarantauna jauh mah, kudu nyisihkeun panghasilan jang ongkos. Can kabutuhan lain jiga meuli tooken listrik, meuli sabun, meuli kuota, jeung sajabana teh istunding diatur ku sorangan. Mantak didinya skill kamandirian urang teh dimunculkeun jeung diasah supaya bisa siap ngahadapi kahirupan nu sabenerna di masyarakat. Tong dibawa pusing atawa sedih, jalani we naon ayana supaya urangna teu jadi beban.
Waktu harita kuring jeung babaturan keur ulin di kebon mangga nu tatangga. Di dinya urang ningali buah mangga ngora anu katingali saé lamun didamel rujak. Pamustunganana, urang ngabagi tugas, aya nu mawa alu, gula beureum, cabe, péso jeung nu nyokot eta buah mangga ngora. Kuring kabagian nyandak buahna, waktos éta teh kuring nyandak tilu buah. Geura urang mesek jeung nyieun rujak tina buah nu tadi dipelak. Bakat ku sieun dicarékan ku tatangga pedah nyokot buah teu idin, kumargi kitu, saparantos ngarujak, sim kuring sareng rerencangan angkat ka bumi tatangga sareng ngaku yen urang nyandak mangga teu idin. Untungna teh urang teu dicarékan, ngan ukur dipapatahan teu meunan nyandak sesuatu lamun teu idin, sabab éta téh sarua jeung maling.
Di dinya timbul rasa kaduhung anu jero. Teu jarang rasa kaduhung hese dileungitkeun sanajan mangtaun-taun. Saolah-olah aya nu ngahalangan sarta kahayang pikeun nyalahkeun diri salawasna datang nalika urang inget moment éta. Janten, kumaha anjeun nyingkirkeun kaduhung ieu? Naon waé carita goréng dina jaman baheula anu ngajadikeun anjeun kuciwa, anjeun moal tiasa ngarobih. Hiji-hijina hal anu anjeun tiasa laksanakeun nyaéta nampi sadayana éta salaku bagian tina jalur kahirupan anjeun. Sadar yén tanpa pangalaman goréng ieu anjeun moal aya dimana anjeun ayeuna. Satuluyna numutkeun ahli psikolog perkawas rasa nyesel teh, urang bener-bener kudu eureun nyalahkeun saha waé pikeun kajadian-kajadian nu teu pikaresepeun nu geus kaliwat. Beuki mikir saha nu salah, beuki kuat rasa kaduhung narajang hate jeung pikiran. Janten jalma anu wijaksana sareng sadar yén anu kajantenan mangrupikeun takdir anu teu tiasa dirobih. Teuing sabaraha urang néangan saha nu salah, rasa kaduhung bakal salawasna aya. Ku kituna, eureun ngalakukeun éta sakabéh tur mimitian ku diajar ikhlas bakal leuwih ngurangan rasa kaduhung nu aya.